PI, un espectacle de dansa per a tota la família, arriba al Tívoli
2025-07-24

Diumenge que ve 11 d’octubre, el Centre Cultural Tívoli albergarà una proposta de dansa per a tota la família. Es tracta de PI, un espectacle de dansa per a públic infantil i familiar que arriba de la mà de la companyia Otradanza. La funció serà a les 19h i les entrades, amb un preu de 6 euros, es poden adquirir en Servientradas.

A través de PI, els espectadors s’endinsaran en un món ple de bells insectes que, en relacionar-se entre si, són capaços de revelar secrets amagats. La dansa serà, en aquest cas, el vehicle per a conéixer la perfecció i l’harmonia que regna en la naturalesa i per a acostar-nos a un univers microscòpic, on el general es torna detall, a través del cos i la seua expressivitat.

PI té entre el seu elenc de ballarins al burjassoter Salvador Rocher, que ballarà sobre l’escenari del Tívoli al costat de Carmela García, Saray Huertas, Sebastián Rowinsky i Diana Huertas, amb el treball de direcció i coreogràfic d’Asun Noales.

PI arriba a Burjassot de la mà de la regidoria de Cultura i compta amb la col·laboració de la Diputació de València.